ચોટીલા અને કૂવાડવા પંથકમાં ધોધમાર વરસાદ થતાં જાલસિકા પાસે આવેલ વાંકાનેર પંથકનાં વિશાળ જળસ્ત્રોત એવા મચ્છુ-૧ ડેમમાં પાણીનો ધસમસતો પ્રવાહ આવવાનો શરૃ થઈ ગયો હતો, ત્યારે મચ્છુ-૧ ડેમ સાઈટનાં સેકશન ઓફિસર જી. ઓ. કાવરનાં જણાવ્યા મુજબ કુલ ૪૯ ફુટની ઉડાઈ ધરાવતા આડેમમાં ગઈ કાલે સાંજે ૭ સુધી લેવલ માત્ર ૨૦ ફુટ નોધાયું હતું, પરંતુ ત્યાર બાદ ફાળદંગ બેટી,ત્રિવેણી સાંગા-ચોટીલા-કુવાડવા પંથકનાં મુશળધાર વરસાદને કારણે વિશાળ ક્ષૈત્રફળ ધરાવત મચ્છુ-૧ ડેમમાં પાણીનો ધસમસતો પ્રવાહ આવવાનો શરૃ થયો હતો,અને આજે (શનિવારે) બપોરે બે કલાક સુધીમાં ૨૯ ફૂટ નવા પાણી નોજથ્થો આવી જતા બે વાગ્યે આવિશાળ ડેમ ઓવરફલો થયો હતો, પ્રથમ અડધો ફુટે અને અને ત્યાર બાદ પણ પાણી વધતા ૧ ફુટે ઓવરફલો થયો હોવાનું અને છેલ્લે આ ડેમ ૨૦૧૩માં ઓવરફલો થયા બાદ આજે ત્રણ વર્ષ બાદ ઓવરફવો થયો હોવાનું જણાવ્યું હતું.